
Narva Laste Loomemaja vastuvõtmise, 
väljaarvamise ja lõpetamise tingimused ja kord
Määrus kehtestatakse Kohaliku omavalitsuse korralduse seaduse § 30 lõike 1 punkti 2, § 22 lõike 2, Huvikooli seaduse § 13 lõike 1, Haridus- ja teadusministri 21. märtsi 2007 määruse nr 24 «Huviharidusstandard» ja Narva Linnavolikogu 17.01.2008.a. määruse nr 5 alusel.
§ 1. Üldsätted
(1) Käesoleva dokumendiga kehtestatakse õpilaste vastuvõtmise Narva Laste Loomemajja (edaspidi kool), koolist ja õpilaste nimekirjast väljaarvamise ning kooli lõpetamise tingimused ja kord.

§ 2. Õpilaste vastuvõtt kooli
(1) Kuulutused kooli vastuvõtu kohta avalikustatakse massiteabevahendites (ajalehtedes, raadio kaudu) ning kooli infotahvlitel. Vajadusel kuulutatakse täiendav vastuvõtt.

(2) Õpilane võetakse kooli lapsevanema või teda asendava isiku (edaspidi hooldaja) vormikohase avalduse alusel, samuti kooli vastuvõttu võib taotleda sisseastuja seaduslik esindaja.
(3) Kooli õppuriks võetakse soovi avaldanud last ja noort Huvikooli seaduse alusel. Täiskasvanute elanikkonna õpetamine toimub vastavalt Narva Linnavalitsuse poolt kinnitatud määrusele.
(4) Õppurid võetakse kooli vastu õppeperioodi jooksul.

(5) Õppur võib õppida ühes või mitmes ringis.
§ 3. Kooli vastuvõtutaotluse esitamise kord
(1) Õpilase kooli vastuvõtmiseks esitab lapsevanem, hooldaja, sisseastuja seaduslik esindaja või täiskasvanud sisseastuja ise kirjaliku vormikohase avalduse. Avalduse vormi kinnitab kooli direktor.
(2) Esitades avalduse, võtab lapsevanem, hooldaja, sisseastuja seaduslik esindaja või täiskasvanud sisseastuja ise endale vastutuse õppimiseks vajalike tingimuste loomise ja õppetasu õigeaegse tasumise eest.

(3) Oma allkirja ja andmete esitamisega annab lapsevanem, hooldaja, sisseastuja seaduslik esindaja või täiskasvanud sisseastuja ise nõusoleku nende andmete Maksuametile esitamiseks.
(4) Õpilase kooli vastuvõtmist vormistab direktor käskkirjaga.
§ 4. Kooli lõpetamine

(1) Huvikool loetakse lõpetatuks pärast asjakohase huviala õppekava täitmist.
(2) Huvikooli lõpetamist tõendab huvikooli lõpudokument (vt lisa 1), milles kajastatakse huvikoolis õppimise aeg ja läbitud õppeainete loend.
(3) Muudatused õpilaste nimekirjas vormistatakse kooli direktori käskkirjaga.

§ 5. Õpilase koolist väljaarvamine
(1) Õpilane arvatakse koolist ja õpilaste nimekirjast välja:
1) kooli lõpetamisel;
2) kooli kodukorra ja üldtunnustatud käitumisnormide rikkumisel;
3) põhjuseta õppetööst kahe kuu jooksul puudumisel;
4) õppetasuvõlgnevuse tõttu (2 kuu jooksul);
5) lapsevanema (hooldaja) või õpilase seadusliku esindaja avalduse alusel.
(2) Koolist väljaarvamisest informeeritakse õppurit ja lapsevanemat (hooldajat).
§ 6. Õpilaste arvestus
(1) Kooli õpilaste arvestus peetakse õpilaste registris.
(2) Kooli õpilaste igakuuste nimekirjade vormistamist ja õpilaste arvestuse pidamise kontrolli teostab kooli õppealajuhataja.

§ 7. Rakendamine
(1) Määrus jõustub seadusega sätestatud korras.
Tarmo Tammiste

Linnapea                                                                Ants Liimets

                                                                             Linnasekretär
Lisa 1
Narva Laste Loomemaja tunnistab, et
/Nimi Perekonnanimi/

on läbinud kursuse Õppekava järgi

Direktor 

ÕIEND

Kohaliku omavalitsuse korralduse seaduse § 30 lõike 1 punkti 2, § 22 lõike 2, Huvikooli seaduse § 13 lõike 1, haridus- ja teadusministri 21. märtsi 2007 määruse nr 24 «Huviharidusstandard» ja Narva Linnavolikogu 17.01.2008.a. määruse nr 5 alusel valmistas Narva Linnavalitsuse Kultuuriosakond ette Narva Laste Loomemaja vastuvõtmise, väljaarvamise ja lõpetamise tingimuste ja korra eelnõu.

Kõnesoleva korra vastuvõtmise vajadus on tingitud huvikooli töökorralduse tarvidusega, kuna taolist dokumenti Narva Laste Loomemaja asjaajamises ei ole. Huvikooli seaduse § 13 lõikega 1 on määratud kooli pidaja pädevusse huvikooli vastuvõtmise, huvikoolist väljaarvamise ja huvikooli lõpetamise tingimuste ja korra kehtestamine. Narva Linnavolikogu delegeeris 17.01.2008.a. määrusega nr 5 ülalmainitud ülesannete lahendamist Narva Linnavalitsusele.

Käesoleva kirjaga edastame Teile Narva Laste Loomemaja vastuvõtmise, väljaarvamise ja lõpetamise tingimuste ja korra eelnõu arutamiseks ja vastuvõtmiseks.

